గోపరాజు రమణ

గోపరాజు రమణ, (ఆంగ్లం: Goparaju Ramana) తెలుగు నాటకరంగ, టివీ, సినిమా నటుడు. నాటకరంగంలో అనేక నాటకాల్లో నటించి ఉత్తమ నటుడిగా అవార్డులు అందుకున్నాడు. మిడిల్ క్లాస్ మెలోడీస్ సినిమాలో హీరో తండ్రిగా నటించి తెలుగు ప్రేక్షకులకు సుపరిచితుడయ్యాడు.

జననం 
రమణ 1952, ఏప్రిల్ 5న హనుమంతారావు - బాలా త్రిపురసుందరమ్మ దంపతులకు ఆంధ్రప్రదేశ్, గుంటూరు జిల్లా, తెనాలి మండలంలోని కొలకలూరు గ్రామంలో జన్మించాడు.

వ్యక్తిగత జీవితం 
రమణకు లీలా అన్నపూర్ణ విశాలాక్షితో వివాహం జరిగింది. వారికి ఒక కుమారుడు (గోపరాజు విజయ్) ఉన్నాడు. విజయ్ నటుడిగా, దర్శకుడిగా రాణిస్తున్నాడు.

కళారంగం 
10వ తరగతిలో ఉన్నప్పుడు మానవుడి అడుగుజాడల్లో అనే నాటకంతో నాటకరంగంలోకి అడుగుపెట్టాడు. 1967లో బాలానందం అనే నాటక సంస్థలో చేరాడు. నాటకరంగంలో నటుడిగా రమణకి మంచి అనుభవం ఉంది. అంతేకాకుండా పలు సీరియళ్ళలోనూ, సినిమాల్లోనూ నటించాడు. 2005లో ఇంద్రగంటి మోహనకృష్ణ దర్శకత్వం వహించిన గ్రహణం సినిమాలో రమణ తొలిసారిగా నటించాడు. ఈ తరువాత మాయాబజార్, గోల్కొండ హైస్కూల్, అష్టాచెమ్మా వంటి సినిమాలలో వివిధ పాత్రలు పోషించాడు. గౌతమి పుత్ర శాతకర్ణి సినిమాలో బాలకృష్ణ గురువుగా నటించాడు. రవీంద్రభారతిలో జరిగిన నాటక ప్రదర్శనలో రమణ నటన చేసిన దర్శకుడు వినోద్ అనంతోజు, మిడిల్ క్లాస్ మెలోడీస్ సినిమాలోని ‘కొండల్రావ్’ పాత్రకి ఎంపిక చేశాడు.

నటించినవి

నాటకాలు/నాటికలు 

 అనుబంధాలు
 రక్తజ్వాల
 నోరుముయ్
 చరిత్రకు చమటలు పడుతున్నాయి
 నేరస్తుడెవరు
 నాగమండల
 చాలు ఇకచాలు
 తలుపులు తెరిచే ఉన్నాయి
 కుక్కపిల్ల
 బైపాస్
 శ్రీకారం
 మనసులు కలిస్తే
 గమ్మస్థానాల వైపు

టివి సీరియళ్ళు 

 పద్మవ్యూహం (2013)
 సంఘర్షణ (2016)
 మహాలక్ష్మీ (2017)
 విధి (2018)
 గిరిజా కళ్యాణం (ధారావాహిక) (2020)

సినిమాలు 

 ఓటు (2023)
 ప్రేమ విమానం (2023)
 భువన విజయమ్ (2023)
 బెదురులంక 2012 (2023)
 ఎఫ్ 3 (2022)
 స్వాతిముత్యం (2022)
 అశోకవనంలో అర్జున కల్యాణం (2022)
 ఆడవాళ్ళు మీకు జోహార్లు (2022)
 గ్యాంగ్‌స్ట‌ర్ గంగ‌రాజు (2021)
 3 రోజెస్ (2021)
 మహా సముద్రం (2021)
 క్రాక్ (2021)
 మిడిల్ క్లాస్ మెలోడీస్ (2020)
 గౌతమి పుత్ర శాతకర్ణి (2017)
 వీలైతే ప్రేమిద్దాం (2016)
 మాపల్లే రేపల్లంటా (2014)
 గోల్కొండ హైస్కూల్ (2011)
 అష్టాచెమ్మా (2008)
 మాయాబజార్ (2006)
 దేవీఅభయం (2005)
 గ్రహణం (2005)

అవార్డులు, పురస్కారాలు 
 కందుకూరి పురస్కారం, 2017 ఏప్రిల్ 30, రాజమండ్రి
 కీ.శే. శనగల కబీర్ దాస్ స్మారక పురస్కారం, సుమధుర కళానికేతన్, విజయవాడ, 2019 జూలై
 ద్వితీయ ఉత్తమ నటుడు - తలుపులు తెరిచే ఉన్నాయి, పరుచూరి రఘుబాబు స్మారక నాటక పరిషత్తు - 2019
 ద్వితీయ ఉత్తమ నటుడు - కుక్కపిల్ల, పరుచూరి రఘుబాబు స్మారక నాటక పరిషత్తు - 2018
 ఉత్తమ నటుడు - చాలు ఇకచాలు, పరుచూరి రఘుబాబు స్మారక నాటక పరిషత్తు - 2017
 ఉత్తమ నటుడు - బైపాస్, అక్కినేని నాగేశ్వర రావు నాటక కళాపరిషత్ - 2016
 ఉత్తమ క్యారెక్టర్ నటుడు - శ్రీకారం, పరుచూరి రఘుబాబు స్మారక నాటక పరిషత్తు - 2012
 ఉత్తమ క్యారెక్టర్ నటుడు - మనసులు కలిస్తే, పరుచూరి రఘుబాబు స్మారక నాటక పరిషత్తు - 2011

 నాటకరంగం తెలుగు విశ్వవిద్యాలయ కీర్తి పురస్కారం (2013)

మూలాలు

బయటి లింకులు 
 

1952 జననాలు
గుంటూరు జిల్లా టెలివిజన్ నటులు
గుంటూరు జిల్లా డబ్బింగు కళాకారులు
గుంటూరు జిల్లా వ్యక్తులు
గుంటూరు జిల్లా సినిమా నటులు
గుంటూరు జిల్లా సినిమా దర్శకులు
గుంటూరు జిల్లా నాటక రచయితలు
గుంటూరు జిల్లా రంగస్థల నటులు
తెలుగు రంగస్థల నటులు
తెలుగు రంగస్థల దర్శకులు
తెలుగు సినిమా నటులు